**Қиралған үйлердің арасындағы Құдай**

***«Құдайға жақын болғаным қандай игі!***

***Паналап Жаратушы Тәңір Ием — Сені,***

***Жариялап тұрмын күллі істеріңді.»***

***(Забур 72:28)***

Түркия мен Сирия елдерінде жойқын жер сілкінісі болғаннан кейін бірнеше күн өткен соң, көптеген оқиғалар орын ала бастады.

Бес жасар бүлдіршін бес күн бойы әжесімен бірге құлаған ғимараттың астында қамалып қалған еді. Ақырында оларға жеткен құтқарушылар сол құлаған ғимараттың астында кішкентай қалтада олардың аман қалғандарына сене алмады. Бірақ та, баланың айтуынша, ол мүлдем қорыққан жоқ, өйткені ақ киімді үлкен, мейірімді адам үйдің қабырғаларын ұстап тұрған екен.

Түркиядағы Shema Media компаниясының қызметкері Рабиа Туфан құтқару қызметтеріне қоңырау шалған әйел туралы екінші оқиғамен бөліскен еді. Бұл әйел өзінің екі ұлының нақты қай жерде көміліп қалғанын білетінін айтқан еді. Құтқарушылар сол әйелдің айтқан жерді қазуға кірісті. Ақыры, таңқалаларлық жағдай, екі бала тірі табылды. Балалар қираған үйден аман-есен шыққан соң, құтқарушылар анасын балаларымен қауыштыру үшін жан-жағына қарап, анасын іздеді, бірақ ол еш жерден табылмады. Сол кезде, балалар құтқарушыларға: «Анамыз төрт жыл бұрын қайтыс болған еді!» - деді. «Бұл трагедияда Құдайдың күші бар», - деп бөлісті Рабия.

Киелі кітаптағы 72-ші Забур жырының авторы халықтың қате қадамдары мен бақытсыздықтарының ұзақ, аласапыран тарихын көрген еді. Сондықтан ол былай деп жазды: «Құдайға жақын болғаным қандай игі! Паналап Жаратушы Тәңір Ием — Сені, Жариялап тұрмын күллі істеріңді.»» (28-аят). Иә, Құдай біздің өмірімізде қиыншылық болса да қасымызда.

Сіздің де өміріңізде қандай бір қиын жағдай орын алып жатыр ма? Киелі кітапта: “Құдай — біздің панамыз да күшіміз, Қиын кезде сенімді көмекшіміз.”,— делінген (Забур 45:1).